open-index/open-wikipedia-markdown huggingface dataset:
Anousheh Ansari

**Anousheh Ansari** (pärsia keeles: انوشه انصاری **Anūsheh Anşārī**; sünninimi **Raissyan**; sündinud 12. septembril 1966 Mashhadis) on Iraani-Ameerika insener, kosmoseturist ja ettevõtja. 

Ta on 2006. aastal asutatud Prodea Systemsi kaasasutaja ja juhatuse esimees. Ta on ettevõtte Telecom Technologies kaasasutaja ja endine tegevjuht. Ta on ka XPRIZE Foundationi tegevjuht, ning Ansari perekond on Ansari X Prize'i nimisponsor.

1984. aastal asus ta elama Ameerika Ühendriikidesse.

18. septembril 2006 sai temast esimene iraanlane, kes on käinud kosmoses. Ansari oli neljas omal kulul kosmoses käinud kosmoseturist ja esimene naine, kes rahastas ise oma lennu Rahvusvahelisse Kosmosejaama (ISS).

2010. aastal ilmus tema mälestusteraamat "My Dream of Stars".

## Viited
Johannes Kallasmaa

**Johannes Kallasmaa** (kuni 1936. aastani **Johannes Mikkov**; 2/14. detsember 1881 – 11. mai 1960 Lidingö) oli eesti kalandustegelane.

Ta oli Prangli  saarte kalameeste ühisuse esimees ja Kalanduskoja liige Harjumaalt.
Smolenka õigeusu kalmistu

**Smolenka õigeusu kalmistu** (vene keeles Смоленское православное кладбище) on kalmistu Peterburis Vassili saare rajoonis Smolenka jõe paremal kaldal aadressil Kamskaja ulitsa 26. 

Kalmistu pindala on 51,7 ha.

Kalmistu on asutatud 1738. aastal.

## Maetuid
*Aleksei Balabanov, filmilavastaja, -stsenarist ja -näitleja
*Aleksandr Fridman, füüsik ja matemaatik
*Eduard Hill, laulja
*Grigori Jantševetski, pedagoog, koolijuht, ajakirjandus- ja kultuuritegelane
*Peterburi Ksenija, õigeusu kiriku pühak
*Grigori Levitski, astronoom
*Vladimir Makovski, maalikunstnik
*Orest Miller, kirjandusteadlane
*Ivan Mušketov, geoloog ja geograaf
*Semjon Novgorodov, jakuudi keeleteadlane
*Boriss Piotrovski, arheoloog ja orientalist
*Pjotr Semjonov-Tjan-Šanski, geograaf, botaanik, statistik, riigi- ja ühiskonnategelane
*Roman Starovoit, riigitegelane ja poliitik
*Pavel Viskovatov, keeleteadlane ja slavofiil

## Vaata ka
*Smolenka luteri kalmistu

## Viited
Asfaldikirjandus

**Asfaldikirjandus** (saksa keeles *Asphaltliteratur*) on ilmasõdade vahelisel Saksamaal kasutatud halvustav väljend "metropoliitse kirjanduse kohta, mis on kaotanud sideme kodumaaga". Esmalt kasutati seda terminit 1918. aastal, kuid laiemalt levis see alles Natsi-Saksamaal, kui Joseph Goebbels kasutas seda oma kõnes 10. mail 1933. aastal Berliini Opernplatzil korraldatud raamatupõletamisel. 1936. aastal nimetas "Meyers Lexikon" asfaldikirjandust "määratluseks juurtetute linnakirjanike kohta", mis enne 1933. aastat olevat olnud "moodne allakäigunähtus, osalt välismaist päritolu".

Asfaltkirjandusse kuulusid Alfred Döblini, Bertolt Brechti, Lion Feuchtwangeri, Erich Kästneri ja teiste selliste kirjanike teosed, keda Natsi-Saksamaal taga kiusati.

## Viited

## Välislingid
* "St. T." kaastööline Berliinis, "Sõjakas waim Saksa kirjanduses", Postimees, 26. jaanuar 1936, lk 6
2014. aasta NHL-i draft

**2014. aasta NHL-i draft** oli 52. NHL-i draft. See toimus 27.–28. juunil 2014 Philadelphias Wells Fargo Centeris.

Esimesed kolm valikut olid Aaron Ekblad (kelle valis Florida Panthers), Sam Reinhart (kelle valis Buffalo Sabres) ja Leon Draisaitl (kelle valis Edmonton Oilers).

## 1. voor

## Viited
2015. aasta NHL-i draft

**2015. aasta NHL-i draft** oli 53. NHL-i draft. See toimus 26.–27. juunil 2015 BB&T Centeris Sunrise’is, Floridas. 

Esimesed kolm valikut olid Connor McDavid Edmonton Oilersi poolt, Jack Eichel Buffalo Sabresi poolt ning Dylan Strome Arizona Coyotesi poolt.

## 1. voor

## 2. voor

## Viited
1994. aasta NHL-i draft

**1994. aasta NHL-i draft** oli 32. NHL-i draft. See toimus 28.–29. juunil 1994 Hartford Civic Centeris, mis on tänapäeval tuntud kui XL Center ja asub Hartfordis, Connecticuti osariigis Ameerika Ühendriikides.

Florida Panthers sai esimese valikuõiguse ja valis kaitsja Ed Jovanovski. Teisena valis Mighty Ducks of Anaheim Venemaa kaitsemängija Oleg Tverdovski ning kolmandana valis Ottawa Senators Tšehhi ründaja Radek Bonki.

Selles draftis valiti ka eestlane Toivo Suursoo, kellest sai läbi aegade esimene ja seni ainus eestlane, kes on NHLi draftitud. Ta valiti Detroit Red Wingsi poolt üldjärjestuses 283. valikuna.

## 1. voor

## 2. voor

## 3. voor

## 4. voor

## 6. voor

## 9. voor

## 10. voor

## 11. voor

## Viited
DNB Arena

**DNB Arena** on sisemine jäähokihall Stavangeris, Norras, ning on koduväljak EHL-i klubile Stavanger Oilers. Arena avati 2012.–13. hooaja eel ning mahutab jäähokimängudel 4 500 ning kontsertidel kuni 6 000 pealtvaatajat, sealhulgas 36 ärikasti. Jäähalli mõõtmed vastavad National Hockey League’i standardile, mis on Norras ebatavaline. 16 500 ruutmeetri suuruse hoone projekteeris arhitektuuribüroo Arkitektkontoret Jobb ning selle nimi pärineb Norra pangagrupilt DNB.

Vananeva Stavanger Ishalli asendamiseks uue võistluspaiga rajamise plaanid esitleti esmakordselt 2006. aastal klubiomaniku Tore Christianseni poolt. Ehitus algas 2011. aasta mais, peaettevõtjana töötas Kruse Smith. Projekti maksumuseks kujunes 210 miljonit Norra krooni (NOK). Arena kuulub Oilersi investeerimisettevõttele, kes saab aastas kokku 9 miljonit Norra krooni DNB-lt ja omavalitsuselt. Arenal toimusid 2012.–13. aasta IIHF Continental Cupi alagrupimängud ning 2013. aasta naiste IIHF maailmameistrivõistluste I divisjon. Praegu toimub seal 2023. aasta naiste käsipalli maailmameistrivõistlus.

## Välislingid
* Koduleht
CC Amfi

**CC Amfi**, tuntud ka **Nordlyshallen** nime all ("Põhjavalguse Hall"), on Norras Hamari linnas asuv jäähokiareen. Peamiselt mängitakse seal jäähokit ning see on Storhamar Ishockey koduareen. Lisaks on hallis korraldatud ka lühirajakiiruisutamise ja iluuisutamise võistlusi, käsipalli mänge ning erinevaid üritusi ja kontserte.

Hall mahutab umbes 7 000 pealtvaatajat. 1994. aasta taliolümpiamängudeks ehitatud hoones peeti võistlused lühirajakiiruisutamises ja iluuisutamises. Pärast seda on seal toimunud mitmed suured spordisündmused, näiteks 1999. aasta jäähoki maailmameistrivõistlused, samal aastal naiste käsipalli maailmameistrivõistlused, 2012. aasta IPC kelguhoki maailmameistrivõistlused ning 2016. aasta noorte taliolümpiamängud.

Ehitus algas 1991. aasta augustis ning 25. novembril 1992 avati hall pidulikult. Projekti maksumuseks kujunes 83 miljonit Norra krooni (NOK). CC Amfi kuulub Hamar Olympiske Anleggile, mis on Hamari linna tütarettevõte.

## Välislingid
* Koduleht
Reedo

**Reedo** on endine küla Võru vallas Võru maakonnas, alates 1977. aastast paikkond Käätso külas.

## Vaata ka
*Tsiatsungõlmaa harjutusala
Lignydium

***Lignydium*** on perekond limakuid seltsist *[[Physarales]]*.

## Liike
**[[Lignydium muscorum]]*

## Välislingid
*
Atribuut (kunst)

**Atribuut** (ladinakeelsest sõnast *attribuere*: 'eraldama',  'omistama'; *attributum* 'juurde arvatud') on kujutavas kunstis mingi ese, mis lisandatakse kujutatavale isikule tema iseloomustamiseks ja teistest eraldamiseks. Atribuut omab kindlat tähendust ainult koos selle isiku kujutisega ja selle osana, erinevalt sümbolist, mille tähendus kehtib ka eraldi.

## Näited
Personifikatsioonide ja allegooriate puhul annab atribuut kujutatud figuurile tähenduse allegooriana, näiteks saab figuuri, kes kannab käes kaalusid, tõlgendada õigluse kehastusena (kaalud kui süü ja süütuse kaalumisele vihjav atribuut), samuti mõnikord esinev silmi kattev side, mis peab viitama õigluse pimedusele ehk erapooletusele. Vikat või sirp atribuudina võib viidata figuurile kui surma kehastusele, kes niidab elavaid nagu taimi, samuti liivakell kui (elu)aja lõpule jõudmisele viitaja.

Tegevuste või elualade personifikatsioonid kannavad sageli tööriistu kui tegevusele või elukutsele viitavaid atribuute. Keskajal ja varauusajal kujutati arsti sageli kuseklaasi hoidmas, ehitajat sirkli või nurgikuga. Kirjaniku atribuudiks võib olla sulg, maalikunstnikul palett. Valitsejale viitav atribuut om mõni tema insiigniatest, näiteks skepter või kroon. 

Pühakute ikonograafias viitab atribuut pühaku eluloole, temaga seotud pärimusele või tema martüüriumile. Püha Peetruse kujutamine võtmetega viitab lõigule Matteuse evangeeliumis, Jeesuse sõnadele "Ma annan sulle taevariigi võtmed, ja mis sa iganes kinni seod maa peal, see on seotud ka taevas, ja mis sa iganes lahti päästad maa peal, see on lahti päästetud ka taevas.” (Matteuse 16:19); see atribuut on laiemalt kujunenud paavstivõimu sümboliks ja esineb Püha tooli sümboolikas, aga ka Peetrusele viitavana heraldikas üleüldisemalt. Püha Katariina levinud atribuut on ratas, millega teda püüti hukata, aga ka raamat, mis viitab tema õpetatusele diskussioonis paganlike filosoofidega, ja märterlusele viitav palmioks. Palmioks on kristliku märtri atribuudina lääne ikonograafias tuntud juba varakeskajal, õigeusu ikoonidel on selleks väike rist pühaku käes. Kunstiteadlastele on pühaku atribuut sageli väärtuslikuks viiteks kunstiteosel kujutatud pühaku või muu isiku identifitseerimisel.

## Pildid

Gotland-Oeja kyrka Nordportal 01.jpg|Püha Eligius Öja kiriku põhjaportaali arhivoldi talumiliistul kullassepaametile viitavate atribuutide haamri ja tangidega
Francesco del Cossa 017.jpg|Francesco del Cossa. Püha Peetrus
Karja Katariina grupp.jpg|Püha Katariina Karja kirikus kannab märtri palmioksa ja raamatut; paremal küljel on näha ka Peetrus võtmega
Allegory of measurement (Giovanni Zaratino Castellini).jpg|Mõõtmise allegooria. Giovanni Zaratino Castellini puulõige, 1669
Self-Portrait as the Allegory of Painting (La Pittura) - Artemisia Gentileschi.jpg|Artemisia Gentileschi. Autoportree maalikunsti allegooriana (1638–1639), õlimaal lõuendil. Buckingham Palace, London
Allegory of the Heavy industry. Relief by Béla Markup, 1924. - Németvölgy, Budapest.JPG|Rasketööstuse allegooria (atribuudid alasi ja hammasratas). Béla Markupi reljeef, 1924; Németvölgy, Budapest


## Viited
SpaceX Crew-10

**SpaceX Crew-10** oli NASA Erameeskondade programmi kümnes lend ja Crew Dragoni kosmoselaeva kuueteistkümnes mehitatud lend. Missioon viis neli meeskonnaliiget Rahvusvahelisse Kosmosejaama (ISS) ning tõi tagasi Maale.

Missioon startis 14. märtsil 2025 Kennedy Kosmosekeskuse stardikompleksist 39A. Crew-10 jõudis tagasi Maale 9. augustil.

## Meeskond

## Viited
2016. aasta NHL-i draft

**2016. aasta NHL-i draft** oli 54. NHL-i draft. See toimus 24.–25. juunil 2016 Buffalos KeyBank Centeris.

Esimesed kolm valikut olid Auston Matthews (kelle valis Toronto Maple Leafs), Patrik Laine (kelle valis Winnipeg Jets) ja Pierre-Luc Dubois (kelle valis Columbus Blue Jackets).

## 1. voor

## Viited
Hundi reeglid

**Hundi reeglid** on kvantkeemias empiirilised reeglid,  mis on mõeldud aatomite või molekulide erinevate energiaolekute suhtelise järjestuse ennustamiseks. Need reeglid sõnastas saksa füüsik Friedrich Hund 1925. aastal. 

Aatomi elektronkonfiguratsioon näitab, millistel aatomorbitaalidel elektronid asuvad. Elektronkonfiguratsioon aga ei ütle, millist kvantarvu elektronid kasutavad.  Aatomi nende mikroolekute kirjeldamiseks on kasutusel spektraaltermid.  Eri energiatasemetele vastavad erinevad termid, mis näitavad elektronide kvantarve. Hundi reeglid võimaldavad ennustada, milline ühe või mitme elektroniga aatomi, samuti ergastatud aatomi, iooni või molekuli spektraaltermidest on madalaima energiaga, seega põhiolekus. Esimene neist reeglitest, Hundi maksimaalse multipleetsuse (ingl *multiplicity*) reegel, on eriti oluline keemias.

## Esimene reegel (maksimaalse multipleetsuse reegel)
Antud elektronkonfiguratsiooni korral on madalaim energiatase suurima multipleetsusega spektraaltermil. Multipleetsus saadakse paardumata elektronide arvust, liites sellele 1, või elektronide kogu spinnmomendist *S*, multipleetsus on 2*S*+1. Suurima multipleetsuse reegli kohaselt hõivavad elektronid üksteise järel sama energiaga orbitaalid paralleelsete spinnidega. Erinevatel orbitaalidel asuvate elektronide vahel on laenguline tõukumine väiksem kui samal orbitaalil paiknevate elektronide vahel, mistõttu on ka sellise elektronkonfiguratsiooni energia väikseim.

Aufbau printsiibi kohaselt paiknevad elektronid orbitaalidel minimaalse energia põhimõttel. Esmalt täidetakse madalaima kvantarvuga *n* ja *l* orbitaalid. Kuna sama alamkihi orbitaalidel (*p*, *d* jne) on sama energia, on kvantarvude ml ja ms järjekord juhuslik. Pauli printsiibi järgi ei saa ühes aatomis kahel elektronil olla sama nelja kvantarvu kombinatsioon. Kuna spinn-kvantarv ms saab olla ainult kas + ½ või – ½, võib samal orbitaalil olla maksimaalselt kaks elektroni. Hundi esimese reegli kohaselt paigutatakse elektronid sama energiaga orbitaalidele nii, et spinnide koguarv *S* oleks võimalikult suur. Sel juhul on võimalikult paljudel elektronidel samasuunaline spinn. Kahe elektroni puhul võib spinnide koguarvu väärtuseks olla 1 (spinnid samasuunalised) või 0 (spinnid vastassuunalised).

Näiteks süsiniku elektronkonfiguratsioon on 1s22s22p2. Hundi esimese reegli kohaselt hõivavad elektronid ükshaaval kolm 2p orbitaali paralleelsete spinnidega (*S* = 1, multipleetsus 3).

## Teine reegel
Kui spektraaltermidel on sama multipleetsus, on väikseim energia sellel spektraaltermil, millel on suurim orbitaalne imulsimoment *L*. Selle momendi positiivse täisarvulise väärtuse saab arvutada iga elektroni individuaalsest orbitaalsest impulsimomendist (ingl *individual orbital angular momentum*), kasutades Clebschi-Gordini koefitsiente.

## Kolmas reegel
Hundi kolmas reegel võtab energiaolekute määramisel arvesse spinn- ja orbitaal-impulsimomendiga seotud magnetväljade vahelist vastastikmõju ehk nn spinnorbitaalsidestust.

## Vaata ka
* Elektronkonfiguratsioon

## Viited
Crustomyces subabruptus

***Crustomyces subabruptus*** on šampinjonilaadsete seltsi kuuluv liik seeni.

Seen võib kasvada nii okas- kui lehtpuude lagunevatel tüvedel. See toodab ühendit nimega *[[1-octen-3-one]]*, mis annab veinile seenese maitse.

## Välislingid
*
2013. aasta NHL-i draft

**2013. aasta NHL-i draft** oli 51. NHL-i draft. See toimus 30. juunil 2013 Newarkis Prudential Centeris.

Esimesed kolm valikut olid Nathan MacKinnon (kelle valis Colorado Avalanche), Aleksandr Barkov (kelle valis Florida Panthers) ja Jonathan Drouin (kelle valis Tampa Bay Lightning).

## 1. voor

## Viited
2012. aasta NHL-i draft

**2012. aasta NHL-i draft** oli 50. NHL-i draft. See toimus 22.–23. juunil 2012 Pittsburghis Consol Energy Centeris.

Esimesed kolm valikut olid Nail Jakupov (kelle valis Edmonton Oilers), Ryan Murray (kelle valis Columbus Blue Jackets) ja Alex Galchenyuk (kelle valis Montreal Canadiens).

## 1. voor

## Viited
Xenasmatella wuliangshanensis

***Xenasmatella wuliangshanensis*** on pilvikulaadsete seltsi kuuluv liik seeni.

Seene leidis Eestist esmakordselt aastal 2024 Sven Pruul.

## Välislingid
*
Ex tunc

***Ex tunc*** on õigusalane väljend, mis tähendab "tagasiulatuvalt" või "algusest peale". Selle vastand on *[[ex nunc]]*, mis tähendab "tagasiulatuva jõuta" või "praegusest". Näiteks haldusmenetluse seaduse järgi võib haldusakti, mis andmise ajal oli õigusvastane, isiku kasuks tunnistada kehtetuks nii edasiulatuvalt (*ex nunc*) kui ka tagasiulatuvalt (*ex tunc*).
Erga omnes

***Erga omnes*** on ladinakeelne õigusalane väljend, mis tähendab "kõigi suhtes". Seda kasutatakse näiteks aktide, otsuste või kohtuotsuste kohta, mis mõjutavad kõiki pooli, mitte ainult neid, keda see otseselt puudutab. Näiteks saavad mõned kohtud teatud tingimustel tunnistada õigusakti kehtetuks *ex tunc* (algusest peale) *erga omnes* (siduv kõigile, mitte ainult vaidluse osapooltele).

## Vaata ka
* Inter partes
* Ius cogens
2017. aasta NHL-i draft

**2017. aasta NHL-i draft** oli 55. NHL-i draft. See toimus 23.–24. juunil 2017 Chicagos United Centeris.

Esimesed kolm valikut olid Nico Hischier (kelle valis New Jersey Devils), Nolan Patrick (kelle valis Philadelphia Flyers) ja Miro Heiskanen (kelle valis Dallas Stars).

Hischierist sai NHL-i ajaloo esimene šveitslasest esinumber. Samuti oli ta esimene esinumber, kes on pärit väljaspool kuut suurimat jäähokiriiki (Kanada, Rootsi, Soome, Tšehhi, USA ja Venemaa).

## 1. voor

## Viited
2018. aasta NHL-i draft

**2018. aasta NHL-i draft** oli 56. NHL-i draft. See toimus 22.–23. juunil 2018 Dallasis American Airlines Centeris.

Esimesed kolm valikut olid Rasmus Dahlin (kelle valis Buffalo Sabres), Andrei Svetšnikov (kelle valis Carolina Hurricanes) ja Jesperi Kotkaniemi (kelle valis Montreal Canadiens).

2018. aasta NHLi draftis tehti ajalugu – esmakordselt valiti Ühendkuningriigis treenitud mängija, kelleks oli Liam Kirk, ning esmakordselt jõudis draft’i ka Jamaical sündinud mängija, Jermaine Loewen.

## 1. voor

## Viited
Jared Isaacman

**Jared Taylor Isaacman** (sündinud 11. veebruaril 1983) on Ameerika miljardärist ettevõtja, lendur ja kommertsastronaut. Alates 18. detsembrist 2025 on Isaacman NASA peadirektor. 

Ta on makselahenduste ettevõtte Shift4 Payments asutaja ja juhatuse esimees ning erinevatele NATO õhuvägedele õhuvõitlusetreeninguid pakkuva Draken Internationali asutaja. Isaacmani on peetud oluliseks erasektori kosmoselendude edendajaks, kelle abil on kosmosetööstuses konkurents suurenenenud ning sõltuvus riiklikest programmidest vähenenud. 2025. aasta mai seisuga hinnati tema netoväärtuseks 1,4 miljardit USA dollarit.

Isaacman oli 2021. aastal toimunud Inspiration4 komandör, mis oli esimene amatöörastronautidest koosneva meeskonnaga kosmoselend. Hiljem juhtis ta missiooni Polaris Dawn, mille käigus temast sai esimene eraisik, kes on sooritanud kosmosekõnni. Ta viibis avakosmoses 7 minutit ja 56 sekundit.

Detsembris 2024 nimetas president Donald Trump Isaacmani NASA peadirektori kandidaadiks. Aprillis 2025 toimunud kuulamisel Kongressis rõhutas Isaacman oma "autsaideri" staatust ja ettevõtlustausta, väljendades soovi tuua agentuuri "uus teaduse ja avastuste kuldaeg." Isaacmani küsitleti ka seoses tema tiheda seotuse tõttu Elon Muskiga, kelle firma SpaceX on NASA suurim alltöövõtja. 31. mail võttis Trump Isaacmani kandidatuuri tagasi. Trump esitas Isaacmani kandidatuuri uuesti 4. novembril ning Senat kinnitas selle 17. detsembril. Ta vannutati ametisse järgmisel päeval.

## Viited
Armeenia-Aserbaidžaani rahuleping

**Armeenia-Aserbaidžaani rahuleping** on 2025. aasta augustis sõlmitud rahuleping Armeenia ja Aserbaidžaani vahel, mille eesmärk on lõpetada üle 37 aasta väldanud Mägi-Karabahhi konflikt. Osapooled võtsid lepingut sõlmides eesmärgiks tuua piirkonda kestev rahu. Rahuleping puudutab piiri demilitariseerimist, julgeolekualast koostööd ja samme kahe riigi vaheliste suhete normaliseerimiseks.

Lepinguga anti Ameerika Ühendriikidele õigus järgmise 99 aasta jooksul välja arendada Zangezuri koridor, millega peaks Aserbaidžaani emamaa saama ühenduse Nahhitševani Autonoomse Vabariigiga. Laiemas kontekstis looks koridor võimaluse inimestel ja kaupadel liikuda Euroopast mööda maad Aserbaidžaani ja Kesk-Aasiasse ilma Venemaad ega Iraani läbimata. Algselt ideed toetanud Iraan on lubanud koridori loomist takistada.

## Välislingid
* Rahulepingu tekst (inglise keeles)
* [Rahulepingu tekst PDF](https://mfa.gov.az/files/Birge%20Beyanname-ABS/Initialed%20Peace%20Agreement%20(EN).pdf) Agreement on Establishment of Peace and Inter-State Relations between the Republic of Azerbaijan and the Republic of Armenia
* Trumpi vahendatud Aserbaidžaani ja Armeenia rahuleping ei olegi rahuleping Delfi, 12.VIII 2025

## Viited
Dragoș Pîslaru

**Dragoș Pîslaru** (sündinud 23. märtsil 1976 Bukarestis) on Rumeenia majandusteadlane, õppejõud ja poliitik, ta on 23. juunist 2025 Rumeenia investeeringute ja Euroopa projektide minister (Ilie Bolojani valitsuses). Aastatel 2019–2024 oli ta Euroopa Parlamendi liige. Aastatel 2016–2017 oli ta Rumeenia töö-, perekonna-, sotsiaalkaitse- ja eakate minister (Dacian Cioloșe valitsuses).

Ta on lõpetanud Bukaresti Majandusuuringute Akadeemia rahvusvaheliste majandussuhete teaduskonna (oktoober 1994 – september 1998) rahvusvahelise majanduse bakalaureusekraadiga. Ta on osalenud ka ASE magistriõppes, saades diplomi "Euroopa integratsiooni süvauuringud" (oktoober 1998 – september 1999). Tal on rahvusvaheliste suhete magistrikraad Londoni Majandus- ja Poliitikateaduste Koolist Ühendkuningriigis (oktoober 1999 – september 2000) ja ettevõtluse diplom juhtumiuuringukeskse õppe alal Harvardi Ärikoolist (juuli 2006). Tal on majandusteaduste doktorikraad, mille väitekiri on kaitstud Riiklikus Majandusuuringute Instituudis Academia Românăs (oktoober 2013).

Ta õpetas majandusteadust Bukaresti ülikooli õppejõuna rahvusvaheliste majandussuhete teaduskonnas (november 1999 – september 2007). Ta oli Rumeenia Majanduspoliitika Keskuse teadur (detsember 2000 – november 2005) ja Rakendusökonoomika Grupi tegevdirektor (juuni 2004 – detsember 2006).

Ta töötas strateegilise konsultatsioonifirma GEA Strategy & Consulting S.A. administraatori/peadirektorina (detsember 2006 – november 2015). Riikliku analüütiku ja eksperdina on ta osalenud mitmetes Euroopa poliitikat käsitlevates projektides, eelkõige majandusliku konkurentsivõime, säästva arengu ja majanduskasvu mootorite valdkonnas.

Ta oli Dacian Cioloșe valitsuses Rumeenia töö-, perekonna-, sotsiaalkaitse- ja eakate minister 18. aprillist 2016 kuni 4. jaanuarini 2017. 

Ta oli 2. juulist 2019 kuni 15. juulini 2024 Euroopa Parlamendi liige. Parlamendi liikmena kuulus ta Renew Europe fraktsiooni.

23. juunist 2025 on ta Rumeenia investeeringute ja Euroopa projektide minister (Ilie Bolojani valitsuses).
SIG Sauer SIG516

**SIG Sauer SIG516** on Šveitsi vintpüss. SIG Sauer toodab sellest nii automaatseid kui poolautomaatseid mudeleid. Mudeleid toodetakse peamiselt moonale 5.56×45mm NATO.

## Kasutajad
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
Radu Marinescu

**Radu Marinescu** (sündinud 25. mail 1973 Craiovas) on Rumeenia jurist ja poliitik, ta on Rumeenia Sotsiaaldemokraatliku partei liige. Ta on parlamendiliige ja ta on 23. detsembrist 2024 Rumeenia justiitsminister.

Ta lõpetas aastal 1995 Craiova ülikooli õigusteaduse erialal. Ta omandas samas ülikoolis doktorikraadi aastal 2009. Ta kvalifitseerus advokaadiks ja asutas aastal 1999 oma advokaadibüroo. Ta oli õppejõud Titu Maiorescu ülikoolis ja hiljem sai temast õppejõud oma alma materis.

Ta osales poliitikas Rumeenia Sotsiaaldemokraatlikus parteis. Oma karjääri jooksul esindas ta ka oma partei aktiviste. Aastatel 2016–2024 oli ta Craiova volikogu liige. 2024. aasta Rumeenia parlamendivalimistel valiti ta Esindajatekotta.

23. detsembril 2024 sai tast Rumeenia justiitsminister, algselt Marcel Ciolacu teises valitsuses, kuid hiljem ka Ilie Bolojani valitsuses.
Matiņi

**Matiņis** on küla (*ciems*) Lätis Sigulda piirkonnas Sigulda vallas. Küla asub Lorupe jõel asuva Ancīši tiigi ääres.

Külast läheb läbi maantee V58. Seal asub looduskaitsealune Saltavots. Külla jäävad Ancīši ja Saltavotsi bussipeatus.

2025. aastal oli külas 144 elanikku.

## Viited
Florin Manole

**Petre-Florin Manole** (sündinud 6. oktoobril 1983 Slobozias) on mustlasrahvusest Rumeenia poliitik, parlamendiliige ning ta on Rumeenia Sotsiaaldemokraatliku partei liige. Alates 23. juunist 2025 on ta Rumeenia töö-, perekonna-, noorte- ja sotsiaalse solidaarsuse minister.

Ta lõpetas aastal 2010 Bukaresti Ülikooli bakalaureusekraadiga ajaloo erialal. Ta on töötanud mustlaskogukonna heaks tegutsevates valitsusvälistes organisatsioonides. Mitu aastat töötas ta INSHR-is "Elie Wiesel", mis on Rumeenia avalik-õiguslik holokausti-uuringute instituut.

Sotsiaaldemokraatliku Partei aktivistina oli ta Bukaresti 5. sektori volikogu liige (2012–2015) ja sotsiaaldialoogi delegeeritud ministri nõunik (2012–2013). Ta oli diskrimineerimise vastu võitlemise riikliku organi CNCD juhatuse liige (2015–2016). Aastatel 2016–2020 oli ta esimest korda Saadikutekoja liige. Hiljem töötas ta Maailmapanga konsultandina ja oma partei nõunikuna. Jaanuarist 2022 kuni detsembrini 2023 oli ta ühe asepeaministri riigisekretär. 2023. aastal naasis ta parlamendi alamkotta, võttes üle oma vaba parlamendikoha. Ta säilitas selle veel üheks ametiajaks 2024. aasta Rumeenia parlamendivalimistel.

23. juunil 2025 määrati ta Rumeenia töö-, perekonna-, noorte- ja sotsiaalse solidaarsuse ministriks Ilie Bolojani valitsuses.
Şabrah

**Şabrah** (araabia keeles الصبرة *Aş-Şabrah*) on Gaza linnaosa. See loodi linna lääneossa Briti võimuperioodil. Sabras asub ÜRO Palestiina Pagulaste Abiorganisatsiooni haigla.

Gaza sõjas on linnaosas hukkunud kümneid palestiinlasi.

## Viited

## Kirjandus
*
Sabra

**Sabra** võib tähendada järgmist:

## Kultuur
* Sabra (tegelane), Iisraelist pärit naissuperkangelane Marveli koomiksitest
* Sabra (ajakiri), Jaapani meesteajakiri
* Sabra Command, filmi "Warhead" originaalpealkiri

## Kohad
* Sabra (Alžeeria), linn Alžeerias
* Sabra (Burkina Faso), linn Burkina Fasos
* Sabra (Gaza), Gaza linna linnaosa
* Sabra ringkond, ringkond Tlemceni provintsis Alžeerias
* Sabra (Liibanon), Beiruti linnaosa

## Muu
* Sabra liköör, Iisraeli šokolaadiliköör
* Sabra (ööliblikas), ööliblikate perekond
* *Sabra*, viigikaktuse heebreakeelne nimi
* Sabra (inimene), Iisraelis sündinud juut
* Sabra (tank), Iisraeli tank
* Sabra Sport, endine Iisraeli spordiautomark
* South African Bureau for Racial Affairs (SABRA), endine Lõuna-Aafrika Vabariigi mõttekoda
* Sabra siid, viskooskiu valenimi

## Vaata ka
* Sabre (täpsustus)
Calderi karikas

**Calder Cup** on iga-aastane jäähokiauhind, mis antakse Ameerika Hokiliiga (AHL) meistrile.
See on jäähoki play-off’i karikatest vanuselt teine, jäädes alla vaid NHL-i legendaarsele Stanley Cupile. Esimese Calder Cupi võitis 1937. aastal Syracuse Stars.

Karikas on nime saanud Frank Calderi järgi, kes oli NHL-i esimene president. Tema nime kannab ka Calder Memorial Trophy, mis antakse igal aastal NHL-i parimale uustulnukale.

## AHL-i meistrid
**Märkus**: Allpool loetletud Jack A. Butterfieldi trofee laureaadid esindasid võidukat meeskonda, kui pole märgitud teisiti.

## Viited
Jonas Tarm

**Jonas Tarm** (sündinud 7. jaanuar 1994 Tallinnas) on eesti helilooja ja filmimuusikaprodutsent.

## Õpingud
Tarmi muusikaõpingud algasid Tallinnas, kui ta 7-aastaselt hakkas õppima viiulit VHK Muusikakoolis. 10-aastaselt jätkusid õpingud Ameerika Ühendriikides Chicago Muusikainstituudis, kus lisaks  viiuliõpingutele ja osalemisele noorteorkestrites ja kammeransamblites hakkas Tarm õppima heliloomingut Matthew Hage'i ja Mischa Zupko juures.

Tarm omandas magistrikraadi heliloomingu valdkonnas New Englandi Konservatooriumis Bostonis Ameerika Ühendriikides. Sealhulgas õppis ta Efstratios Minakakis'e, Michael Gandolfi, Anthony Coleman'i, John Mallia, Robert Cogan'iga.

## Tegevus
Tarm on kirjutanud orkestri-, ansambli-, koori, kammer- ja filmimuusikat. Tarm on kirjutanud heliloomingut mitmele muusikakollektiividele, nende seas Tallinna Kammerorkestrile, Eesti XXVII Üldlaulupeole, koorile New York Virtuoso Singers, Chicago Beethoveni festivalile, New Yorgi Noorte Sümfooniaorkestrile, Tartu Ülikooli Akadeemilisele Naiskoorile, Eesti Riiklikule Sümfooniaorkestrile, Boston Musica Viva ansamblile.

Tarm oli üks 2022. aasta mais Tallinna Lauluväljakul Ukraina toetuseks toimunud ühislaulmise Eesti Laulab Ukrainale vabatahtlikest peakorraldajatest. Ta oli ka esitatud laulu “Oi u luzi chervona kalyna” kooriseade autor.

Tarm on olnud filmimuusikaprodutsent mitmete filmide ja telesarjadele (sh. Netlfix, Apple TV, Sony Pictures, Hulu filmistuudiotele).

## Tunnustus
* 2012. Music Teacher’s National Association (MTNA) 1. koha heliloomingu auhind
* 2012. ASCAP Morton Gould heliloomingu auhind
* 2014. New York Youth Symphony First Music heliloomingu auhind
* 2021. Pimedate Ööde filmifestivali programmi Music Meets Film peaauhind
* 2024. WorldFest-Houston Rahvusvaheline Filmifestivali Remi muusika auhind

## Liikmesus
* USA autorikaitse ühingu (ASCAP) liige alates 2011
* Eesti Heliloojate Liidu liige alates 2016

## Viited

## Välislingid
* Jonas Tarm koduleht 
*Jonas Tarm / Eesti Muusika Infokeskus 
*Jonas Tarm / Eesti Heliloojate Liit 
* Jonas Tarm / IMDB
Robert Kompus

**Robert Kompus** (sündinud 6. novembril 2005) on Eesti kergejõustiklane, kes spetsialiseerub teivashüppele. 

2025. aastal lõpetas Robert Kompus Kiili Gümnaasiumi.

## Sportlikud tulemused
Kompuse isiklik rekord on 5.65, millega ta on Eesti aegade edetabelis teisel kohal. Tema juhendajateks on olnud Erki Nool, Harry Lemberg ja Sam Kendricks.

Kompus tuli 2023. aasta Eesti meistrivõistluste võitjaks tulemusega 5.00 ja 2025. aasta 2025. aasta Eesti meistrivõistlustel hõbemedalile, ületades 5.20. 2025. aasta Eesti kergejõustiku karikavõistlustel jagas esikohta Eerik Haameriga, mõlema tulemus 5.50.

2024. aasta Eesti U20 talvistel meistrivõistlustel tuli ta Eesti meistriks teivashüppes (5.05), 200 m jooksus ja 4x200 m teatejooksus. 2023. aasta Eesti U20 talvistel meistrivõistlustel võitis ta medaleid kaugus- ja teivashüppes, 200 m ja 400 m jooksus.

Kompus on 2025. aasta Eesti sisemeistrivõistluste võitja tulemusega 5.40. 2025. aasta Eesti U23 talvistel meistrivõistlustel võitis ta teivashüppes kuldmedali tulemusega 5.30 ning 60 m jooksus hõbemedali ajaga 7,05. 2025. aasta võistlustel ületas ta kolmel korral kõrguse 5.50.

Saksamaa[l [Dortmundis 8. veebruaril 2026 toimunud sisevõistlustel ületas Kompus kõrguse 5.65, mis on Eesti U23 vanuseklassi rekord ja Eesti kõigi]] aegade teine tulemus. 

## Tunnustus
* 2024 Eesti parim U20 vanuseklassi meeskergejõustiklane

## Viited

## Välislingid

* Robert Kompus Worldathletics
*Eesti tõusev talent Robert Kompus teeb koostööd maailmameistri Sam Kendricksiga. "Tunnen, et teivashüpe on minu ala". sport.delfi.ee, 16. juuni 2025
Sartène'i ringkond

**Sartène'i ringkond** [*sar'teen*] on ringkond Prantsusmaal Korsika piirkonnas Corse-du-Sudi departemangus. Ringkond koosneb 43 vallast. Seal elas 42 925 inimest 2022. aastal.

Ringkond asub departemangu lõunaosas, piirnedes kirdes Haute-Corse'i departemanguga.

## Koosseis
### Kantonid

Sartène'i ringkonda kuuluvad järgmised kantonid (sh üks vaid osaliselt):
* Bavella kanton (6 valda)¹
* Grand Sudi kanton (8 valda)¹
* Sartenais-Valinco kanton (25 valda)
* Taravo-Ornano kanton (5 valda 34-st)
¹Porto-Vecchio vald kuulub nendesse kantonitesse vaid osaliselt

### Vallad

Sartène'i ringkonnas on järgmised vallad 1. jaanuari 2024 seisuga (sulgudes INSEE koodid):

## Viited
Hyphodontia arguta

***Hyphodontia arguta*** on taelikulaadsete seltsi kuuluv kandseente liik.

Seen kasvab lamatüvedel.

## Välislingid
*
Peeter Kulm

**Peeter Kulm** (7. november 1946 Tallinn – 7. august 2025) oli Eesti ujuja, veepallur ning spordipedagoog ja -tegelane.

Ta lõpetas 1964. aastal Tallinna 42. Keskkooli ja 1970. aastal Tallinna Pedagoogilise Instituudi kehalise kasvatuse teaduskonna.

Ujumistreeninguid alustas ta 1956. aastal Tallinna Keskrajooni spordikoolis Ivi Kaseoja juhendamisel ning jätkas sama treeneri käe all Tallinna Kalevis. 1963. aastal püstitas ta rinnuliujumises Nõukogude Liidu noorterekordi ja võistles aastatel 1965–1967 Nõukogude Liidu meistrivõistluste finaalis. 1966. aasta Nõukogude Liidu üliõpilasmängudel võitis ta 100 ja 200 meetri rinnuliujumises hõbemedali.

Kulm tuli Eesti meistriks 16 korda ujumises (vaba-, rinnuli-, kompleks- ja teateujumine, 1962–1967, 1969), 3 korda veepallis (1970, 1973, 1974), 4 korda vetelpääste mitmevõistluses (1972, 1974, 1975, 1984) ning 4 korda petangis (üksikmängus 1992 ja 2002, paarismängus 1991 ja 1993). Lisaks võitis ta petangis 6 hõbe- ja 4 pronksmedalit.

Kulm parandas ujumises Eesti rekordit 31 korral, neist 11 korral teateujumises. Tema parimad tulemused 50-meetrises basseinis olid:

* 100 m rinnuliujumine – 1.10,5 (1966)
* 200 m rinnuliujumine – 2.32,7 (1967, maailma hooaja 12.–14. tulemus)
* 200 m kompleksujumine – 2.23,7 (1967)

Kulm kuulus aastatel 1962–1969 Eesti ujumiskoondisse ja 1973–1974 Eesti veepallikoondisse ning oli 1966–1968 Nõukogude Liidu olümpiakoondise kandidaat. Ta oli 1977–1980 Tallinna Spordiinternaatkooli rinnuliujujate brigaadi vanemtreener, kelle tuntumad õpilased on Tõnu Erin, Heikki Lomp, Sergei Maksimov ja Toomas Soosaar.

Petangi tõi Kulm Eestisse 1989. aastal, nimetades end naljatamisi Nõukogude Liidu esimeseks litsentsimängijaks. Tema eestvedamisel loodi Eestis mängule kandepind ja asutati Eesti Pétanque’i Klubide Liit, mille juhatusse ta kuulus 1991–1996 ning mille peasekretär oli 1995–1996. Kulmu töö tulemusel osales Eesti 1993. aastal esimest korda petangi maailmameistrivõistlustel.

Lisaks tegutses Kulm aastatel 1975–1999 Vääna-Jõesuu vetelpäästejaama ülemana ning töötas aastatel 2002–2025 Tallinna Laagna Gümnaasiumi kehalise kasvatuse õpetajana ja ujumistreenerina (IV kutsetase) ning 2012–2020 SK Garant treenerina. Peeter Kulm on päästnud üle 40 inimese uppumissurmast.

## Tunnustus
* Eesti meistersportlane (1963)
* Aumeistersportlane (1967)
* Medal “Uppuja päästmise eest” (1985)

## Viited
Die ringkond

**Die ringkond** [*di:*] on ringkond Prantsusmaal Auvergne-Rhône-Alpesi piirkonnas Drôme'i departemangus. Ringkond koosneb 111 vallast. Seal elas 68 965 inimest. (2022. aastal)

Ringkond asub departemangu keskosas, piirnedes läänes Ardèche'i ning idas Isère'i ja Hautes-Alpesi departemanguga.

## Koosseis
### Kantonid

Die ringkonda kuuluvad järgmised kantonid (sh mõni vaid osaliselt):
* Cresti kanton (19 valda 28-st)
* Dieulefiti kanton (6 valda 44-st)
* Le Diois' kanton (62 valda)
* Loriol-sur-Drôme'i kanton (7 valda 8-st)
* Vercors-Monts du Matini kanton (18 valda 30-st)

### Vallad

Die ringkonnas on 1. jaanuari 2025. aasta seisuga järgmised vallad (sulgudes INSEE kood):

## Juhtimine
Alamprefektid:
*1860–1861	Charles Étienne Marc du Breuil-Hélion de La Guéron
*1931–1932	Robert Milliat
*1932–1935	... Froissart
*1935–1938	Henri Cons
*1938–1940	Francis Bourdin
*1940–1941	... Dauphin
*1941–1941	Victor Deshusses
*1941–1941	Pierre Lambray
*1941–1944	François Coudray
*1944–1944	... Pissere
*1944–1946	Auguste Werly
*1946–1947	Jean Massendes
*1947–1950	Michel Cottin
*1950–1954	Raoul Robert
*1954–1955	Pierre Gendrot
*1955–1959	Jean-Louis Poirier
*1959–1962	Louis Dupiech
*1962–1963	Louis Andre
*1963–1967	François Bonnelle
*1967–1969	Hector Cendo
*1969–1970	... Belloir
*1970–1973	... Pinhede
*1973–1978	Guy Collet
*1978–1984	Charles Merz
*1984–1988	Henri Fraisse
*1988–1990	Jean-Pierre Simion
*1990–1993	Michel Spillemaeker
*1993–1995	Guy Eckenschwiller
*1995–1996	Frédéric Brassac
*1996–1998	Yves Tatibouet
*1998–2000	Marie-Gabrielle Philippe
*2000–2002	Guillemin Jacques
*2002–2004	Anne-Sophie Chalhoub
*2004–2007	Alice Coste
*2007–2008	Thilo Firchow
*2008–2010	Fabienne Balussou
*2010–2012	Michaël Sibilleau
*2012–2014	Guillaume Thirard
*2014–2017	Clara Thomas
*2017–2019	Patrice Bouzillard
*2019–2021	Camille De Witasse-Thezy
*2021–2023  Corinne Quebre
*2023- Véronique Simonin

## Viited
Ajaccio ringkond

**Ajaccio ringkond** [*a'žaksio*] on ringkond Prantsusmaal Korsika piirkonnas Corse-du-Sudi departemangus. Ringkond koosneb 81. vallast. Seal elas 123 120 inimest 2022. aastal.

Ringkond asub departemangu põhjaosas, piirnedes kirde-ja idaosas Haute-Corse'i departemanguga.

## Koosseis
### Kantonid

Ajaccio ringkonda kuuluvad järgmised kantonid (sh mõni vaid osaliselt):
* Ajaccio 1. kanton (1 vald)¹
* Ajaccio 2. kanton (1 vald)¹
* Ajaccio 3. kanton (1 vald)¹
* Ajaccio 4. kanton (1 vald)¹
* Ajaccio 5. kanton (4 valda)¹
* Gravona-Prunelli kanton (15 valda)
* Sevi-Sorru-Cinarca kanton (33 vald)
* Taravo-Ornano kanton (29 valda 34-st)
¹Ajaccio vald kuulub nendesse kantonitesse vaid osaliselt

### Vallad

Ajaccio ringkonnas on järgmised vallad 1. jaanuari 2024. aasta seisuga (sulgudes INSEE koodid):

## Viited
Purpliai

**Purpliai** (žemaidi *Porplē*) on küla Leedus Mažeikiai rajoonis Laižuva vallas.

Küla asub Läti piiri ääres, Vadakste jõe kaldal. Osaliselt ulatub külla Natura 2000 ala Venta keskjooks. 

Külas asub muinsuskaitsealune aastal 1898 rajatud kolmekorruseline tuulik. Tegemist on kaheksanurkse ehitisega, mida restaureeriti aastail 1978 ja 1996. Ka on kaitse all XVI sajandil ja XVII sajandi esimesel poolel kasutusel olnud kalmed. Ka on kaitse all Purpliai vana kalmistu kompleks. Säilinud on kalmisu maakividest värav ja mitmed metallist ristid. Kalmistul on kaitse all aastail 1840-1842 valminud kabel. Kabelil on kolmnurkne apsiid ja nelinurkne tornike, mida ehib metallist rist. Läänes, lõunas ja idas ehib hoonet puidust karniis. 

Küla kandis algselt Šuryliai nime ja seda on esmamainitud 1661. aastal (*Szuryle*). Tänapäevase nimega on seda esmamainitud 1775. aastal (*Purple*). Kahe maailmasõja vahelisel perioodil oli Purpliais kaks tuulikut.

Küla on saanud nime isikunime Purplys järgi.

## Elanike arv


* 325 (1902)
* 308 (1923)
* 221 (1959)
* 206 (1970)
* 155 (1979)

* 100 (1989)
* 98 (2001)
* 71 (2011)
* 62 (2021)


## Pilte

Purpliai.JPG|Purpliai
Purpliu.malunas resize.jpg|Purpliai tuulik
Purplių koplyčia, balkonas.JPG|Purpliai kabeli sisevaade


## Viited

## Välislingid

*Küla portaalis vietoves.Lt
* Küla Mažeikiai piirkonna entsüklopeedias
The Rumble in the Jungle

**George Foreman ''vs.'' Muhammad Ali** (ehk **The Rumble in the Jungle**, inglise keelest *Mürin Džunglis*) oli poksimatš 30. oktoobril 1974 20. Mai Staadionil (praegune Stade Tata Raphaël) Kinshasas Zaire'is (praegune Kongo Demokraatlik Vabariik). Selles olid vastamisi raskekaalupoksijad George Foreman ja Muhammad Ali. Matši jäglis staadionil 60 000 inimest ning selle otseülekanne oli üks ajaloo kõige jälgitumatest telesündmustest. Ali võitis matši nokaudiga kaheksandas raundis.

Foremani ja Ali vahelist matši on peetud üheks "20. sajandi suurimaks spordisündmuseks". Ali võit oli üllatav, kuna Foreman oli soosik. Mõnede allikate järgi vaatas matši üle maailma ligi miljard inimest ning see oli toona ajaloo enimvaadatud teleülekanne. Matši pealt teeniti tulu 100 miljonit $ (2020. aastate vääringus ligi 600 miljonit $). Aastal 1996 linastus The Rumble in the Jungle'ist Oscariga pärjatud dokumentaalfilm "Poksikuningate heitlus" (originaalis "When We Were Kings").

## Viited
Stumbrai

**Stumbrai** (žemaidi *Stombrā*) on küla Leedus Mažeikiai rajoonis Laižuva vallas.

Külas asub muinsuskaitsealune Stumbrai vana kalmistu. See oli kasutusel XIX sajandil ja XX sajandi esimesel poolel. 

Külas tegutseb aastal 1998 asutatud tall.

Stumbrai nimi tuleneb sõnast *stumbras* (euroopa piison).

## Elanike arv


* 195 (1902)
* 171 (1923)
* 107 (1959)
* 126 (1970)
* 102 (1979)

* 50 (1989)
* 54 (2001)
* 47 (2011)
* 37 (2021)


## Viited

## Välislingid

* Küla Mažeikiai piirkonna entsüklopeedias
Uppuja päästmise eest

**„Uppuja päästmise eest”** ("*За спасение утопающих"*) oli teenetemärk, mis loodi 16. veebruaril 1957 Nõukogude vetelpäästeühingu poolt. 
Medali eesmärk oli tunnustada isikuid, kes olid päästnud inimese elu veest, panustanud uppumiste ennetavasse töösse või aidanud kaasa vetelpäästeühingu eeskujulikule organisatsiooni ülesehitamisele.

### Ajalooline kasutamine

* Esimesed autasustamised toimusid 1957. aastal, mil medal anti välja üheksale inimesele;
* ENSV-s autasustati medali väärilistega kokku 516 korda kuni 1989. aastani;
* Kogu Nõukogude Liidus anti medalit välja hinnanguliselt 24 000 korda;
* Kõige rohkem autasustati sellega Eestis ühel aastal – 43 inimest sai 1988. aastal medali;
* Viimati anti medal NSV Liidus välja 20. mail 1991.

### Kujundus ja variatsioonid

Medali kujunduse lõi kunstnik A. F. Šebalkov. Medal on ümmargune, läbimõõduga 32 mm, valmistatud messingist oksüdeerimise teel. Medali esiküljel on kujutatud päästjat, kes veab uppujat vees. Medali ülaservas on kiri "Päästmise eest", allosas on "uppumisest". 

Kujundus on olnud põhimõtteliselt samasugune alates selle loomisest — üks lihtne pronksmedal riba või lindiga. Aja jooksul on muutunud vaid medaliga ühes tükis oleva kinnituskõrva kuju.

## Viited
Valence'i ringkond

**Valence'i ringkond** [*valans*] on ringkond Prantsusmaal Auvergne-Rhône-Alpesi piirkonnas Drôme'i departemangus. Ringkond koosneb 101. vallast. Seal elas 299 411 inimest. (2022. aastal).

Ringkond asub departemangu loode-ja põhjaosas, piirnedes läänes Ardèche'i ja idas Isère'i departemangudega.

## Koosseis
### Kantonid

Valence'i ringkonda kuuluvad järgmised kantonid (sh mõni vaid osaliselt):
* Bourg-de-Péage'i kanton (3 valda)¹
* Cresti kanton (9 valda 28-st)
* Drôme des Collinesi kanton (31 valda)
* Loriol-sur-Drôme'i kanton (1 vald 8-st)
* Romans-sur-Isère'i kanton (9 valda)¹
* Saint-Vallier' kanton (13 valda)
* Tain-l'Hermitage'i kanton (14 valda)
* Valence'i 1. kanton (1 vald)²
* Valence'i 2. kanton (4 valda)²
* Valence'i 3. kanton (5 valda)²
* Valence'i 4. kanton (1 vald)²
* Vercors-Monts du Matini kanton (12 valda 30-st)
¹ Romans-sur-Isère'i vald on nendes kantonites vaid osaliselt
² Valence'i vald on nendes kantonites vaid osaliselt

### Vallad

Valence'i ringkonnas on 1. jaanuari 2025. aasta seisuga järgmised vallad (sulgudes INSEE kood):

## Viited
Ed Dwight

**Edward Joseph Dwight Jr.** (sündinud 9. septembril 1933 Kansas Citys) on Ameerika skulptor, kirjanik ning endine katselendur ja kosmoselennul osaleja. 

Ta astus 1953. aastal Ameerika Ühendriikide õhujõududesse ja sai 1955. aastal leitnandiks. 1961. aastal, USA presidendi John F. Kennedy suunamisel, sai Dwightist esimene afroameeriklane, kes võeti vastu õhujõudude koolitusprogrammi, millest NASA valis astronaute. Dwight lõpetas 1963. aastal Õhuväe Katselendurite Kooli ja jõudis koolitusprogrammi teise vooru, kuid ometi ei valitud teda NASA Astronautide Korpusse.

Dwight läks aga kosmosesse 2024. aastal Blue Origini missioonil NS-25, olles vanim inimene, kes on osalenud kosmoselennul. Varem kuulus see rekord William Shatnerile. 2020. aastal sai temast Pentagonis toimunud tseremoonial USA kosmoseväe auliige.

Skulptorina on Dwight loonud mitmeid avalikke monumente, sealhulgas Texase afroameeriklaste ajaloo mälestusmärgi Texase osariigi kapitooliumi juures ning afroameeriklaste ajaloo monumendi Lõuna-Carolina osariigi parlamendihoone juures.

## Viited
Heckler & Koch SL8

**Heckler &#38; Koch SL8** (*Selbstladegewehr 1998*) on Saksa poolautomaatvintpüss. Seda toodab ettevõte Heckler & Koch, SL8 on relva Heckler & Koch G36 tsiviilvariant.

SL8 on konstrueeritud moonale .223 Remington või 5.56×45mm NATO ning kasutab kas 10-, 20- või 30-lasulist salve.
Glock GmbH

:*Teiste tähenduste kohta vaata artiklit [[Glock (täpsustus)]].*

**Glock GmbH** on Austria relvatootmisettevõte. Selle peakorter asub Deutsch-Wagramis Alam-Austria liidumaal. Ettevõte on nimetatud selle asutaja Gaston Glocki järgi. Glock toodab populaarseid polümeerraamiga püstoleid, pussnuge, labidaid, erinevat ratsavarustust ja muud.

## Kirjandus
* Boatman, Robert H. *Living With Glocks: The Complete Guide to the New Standard in Combat Handguns*. Paladin Press, Boulder. 2002. .
* Kasler, Peter Alan. *Glock : The New Wave in Combat Handguns*. Paladin Press, Boulder. 1992. .
* Sweeney, Patrick. *The Gun Digest Book of the Glock: A Comprehensive Review: Design, History, Use*. Krause Publications, Iola, Wis. 2003. .
* Sweeney, Patrick. *The Gun Digest Book of the Glock, 2nd Edition*. Gun Digest Books, Iola, Wis.  2008.  .
* Taylor, Robin. *The Glock in Competition, 2nd Edition*. Taylor Press, Bellingham. 2005. .

## Välislingid
* Koduleht
Glock (täpsustus)

**[[Glock]]** on ettevõtte Glock GmbH poolt toodetav püstol.

**Glock** võib tähendada ka järgmist:
* Glock GmbH, Austria relvatootja
* Glock (nuga), Glock GmbH poolt toodetav nuga

## Glock perekonnanimena
* Charles Y. Glock (1919–2018), Ameerika Ühendriikide sotsioloog
* Gaston Glock (1929–2023), Austria relvameister
* Timo Glock (1982–), Saksa vormelisõitja
* William Glock (1908–2000), Suurbritannia muusikategelane

## Vaata ka
* Gloc-9
* 9lokkNine
* g-LOC
* Glockenspiel
* Die Glocke
Palaižupė

**Palaižupė** (žemaidi *Palaižopė*) on küla Leedus Mažeikiai rajoonis Laižuva vallas.

## Elanike arv


* 44 (1902)
* 178 (1923)
* 120 (1959)
* 80 (1970)
* 23 (1979)

* 13 (1989)
* 16 (2001)
* 9 (2011)
* 9 (2021)


## Viited

## Välislingid

* Küla Mažeikiai piirkonna entsüklopeedias
Duobgiriai

**Duobgiriai** (žemaidi *Doubgėrē*) on küla Leedus Mažeikiai rajoonis Laižuva vallas.

Küla rajati aastal 1860 endise Karaliaučiause mõisa aladele. Seal asus ka karjamõis. 

Duobgiriai nimi on toponüüm, mis tuleneb sõnadest *duobė* (lohk) ja *girys* (laas).

## Elanikkond


* 17 (1959)
* 19 (1970)
* 8 (1979)

* 4 (1989)
* 2 (2001)
* 0 (2011)


## Viited

## Välislingid

* Küla Mažeikiai piirkonna entsüklopeedias
Lendriškiai

**Lendriškiai** (žemaidi *Lendriškē*) on küla Leedus Mažeikiai rajoonis Laižuva vallas.

Küla asub Läti piiri ääres, Vadakste jõe kaldal. Osaliselt ulatub külla Natura 2000 ala Venta keskjooks. 

Küla on kujunenud endise Karaliaučiause mõisa aladele. Mõisa viimased omanikud olid Mozgirised. Mõisaproua pages sõja ajal lastega Chicagosse, ent tema abikaasa küüditati Siberisse. Sõja järel omandas mõisa lauda kohalik kolhoos, mõisa punastest tellistest hoonesse rajati tööliste elamud. 

Küla nimi tuleneb Lendrupise ojast.

## Elanikkond


* 87 (1959)
* 63 (1970)
* 33 (1979)
* 16 (1989)

* 23 (2001)
* 16 (2011)
* 15 (2021)


## Viited

## Välislingid
* Küla Mažeikiai piirkonna entsüklopeedias
Auksūdys

**Auksūdys** (ka **Auksodė**, žemaidi *Auksuodė*) on küla Leedus Mažeikiai rajoonis Laižuva vallas.

Küla asub Läti piiri ääres, Vadakste jõe kaldal. Osaliselt ulatub külla Natura 2000 ala Venta keskjooks. 

Külas asub muinsuskaitsealune aastal 1933 rajatud tulpkabel. Tellistest tulpkabel asub betoonist alusel ja seal asub neli Purpliaist pärit Juozapas Andriuška nikerdatud skulptuuri.

Küla on esmamainitud 1661. aastal (*Auxudzie*). Aastal 1930 avati seal Auksodė raudteejaam. Aastal 1934 alustas tööd sealne algkool. Raamatukogu alustas tööd aastal 1956. Küla oli nõukogude perioodil kohaliku kolhoosi keskasulaks.

Küla nime esimene pool tuleneb sõnast *auka* ehk ohver. Teine pool tuleneb sõnast *sūduva*, mis tähendab keset mets asuvat soist paika või silma. Kohaliku legendi kohaselt tuleneb küla nimi sõnast *Auksas* ehk kuld. Nimekuju Auksodė pärineb õpetaja Julija Janišauskaitė andmeil esimese maailmasõja aegadest, mil sakslased panid sealse raudteejaama asupaika üles sildi Auksodė. Sealt edasi nimetati ka küla ametlikult Auksodėks, kuni aastal 1973 taastati küla vana nimekuju. Kohaliku legendi kohaselt rajas üks rikas mees sinna oma puuviljaaia, ku kasvasid kuldsed õunad. Kord juhtus äke piksetorm aia põlema süütama, ümbruskonna rahvas siis tormas sinna kokku ja kisendas: "Kuldne aed põleb! Kuldne aed põleb!" (*Auksa* tähendab kulda ja *sodys* aeda, sealt siis Auksodė).

## Elanike arv


* 645 (1902)
* 693 (1923)
* 496 (1959)
* 483 (1970)
* 496 (1979)

* 332 (1984)
* 378 (1989)
* 390 (2001)
* 304 (2011)
* 277 (2021)


## Pilte

Auksūdys, pervaža per glž. Mažeikiai-Rengė 2021.JPG|Auksūdys
Auksodes malunas, 2066-09-28.jpg|Auksūdyse veski
Auksudzio koplytstulpis 2005-08-03 resize.JPG|Tulpkabel


## Viited

## Välislingid

*Küla portaalis vietoves.Lt
* Küla Mažeikiai piirkonna entsüklopeedias
Varninė

**Varninė** on küla Leedus Mažeikiai rajoonis Laižuva vallas.

Küla on kujunenud Varninė mõisa aladele, mida on esmamainitud XX sajandi alguses.

Varninė on saanud nime leedukeelse linnunimetuse *varna* (hallvares) järgi.

## Elanikkond


* 31 (1923)
* 63 (1959)
* 44 (1970)
* 2 (1979)

* 0 (1989)
* 0 (2001)
* 0 (2011)


## Viited

## Välislingid

* Küla Mažeikiai piirkonna entsüklopeedias
Pakliaupis

**Pakliaupis** (žemaidi *Pakliaupės*) on küla Leedus Mažeikiai rajoonis Laižuva vallas.

Küla asub Kliaupise jõe ääres. Pakliaupise kohal asus varem Pakliaupise mõis.

## Elanike arv


* 96 (1923)
* 52 (1959)
* 38 (1970)
* 32 (1979)

* 15 (1989)
* 15 (2001)
* 16 (2011)
* 13 (2021)


## Viited

## Välislingid

* Küla Mažeikiai piirkonna entsüklopeedias
Barystės

**Barystės** (žemaidi *Barīstės*) on küla Leedus Mažeikiai rajoonis Laižuva vallas.

Küla asub Läti piiri ääres, Vadakste jõe kaldal. Osaliselt ulatub külla Natura 2000 ala Venta keskjooks. 

## Elanikkond


* 46 (1923)
* 55 (1959)
* 22 (1970)
* 15 (1979)

* 18 (1989)
* 21 (2001)
* 17 (2011)


## Viited

## Välislingid
* Küla Mažeikiai piirkonna entsüklopeedias